hotchpotch/miracl-hf-unified huggingface dataset:
এয়ার ওড়িশা
এয়ার ওড়িশা ভুবনেশ্বর শহরকে ভিত্তি করে ভারতীয় বিমান সংস্থা হিসাবে বিমান পরিচালনা শুরু করে, বিমান সংস্থা ১৩ ফেব্রুয়ারি ২০১২ সালে নির্ধারিত পরিসেবা চালাতে লাইসেন্স পায়। ভুবনেশ্বরের বিজু পাটনায়ক আন্তর্জাতিক বিমানবন্দরে বিমান সংস্থাটির সদর দপ্তর রয়েছে। মার্চ ২০১৭ সালে নির্ধারিত বিমান পরিচালানোর অনুমতি পেয়েছে এবং এইভাবে এটি একটি আঞ্চলিক বিমান সংস্থা হয়ে উঠেছে।
এয়ার ওড়িশা এভিয়েশন প্রাইভেট লিমিটেড (এওএপিএল) বিমানের চার্টার সার্ভিস প্রদানের জন্য উড়িষ্যার সরকারের কোম্পানি আইনের অধীনে গঠিত হয়। এয়ার ওড়িশা হল ওড়িশার একমাত্র চার্টার্ড এয়ারলাইন এবং ভারতের অ নির্ধারিত বিমান সংস্থা।
ফেব্রুয়ারী ২০১৮ সালের মধ্যে ৬০% শেয়ার জিএসইসি সম্রাট এভিয়েশনকে বিক্রি করা হয়েছে।
সেপ্টেম্বর ২০১৭ সালের হিসাবে, এয়ার ওড়িশার বিমান বহরে নিম্নোক্ত উড়োজাহাজগুলির রয়েছে:
বিমান পরিচালনার জন্য নির্ধারিত গন্তব্যগুলির নিম্নরূপ হয়:
স্বস্তিকা দত্ত
স্বস্তিকা দত্ত
();(জন্মঃ ২৩ এপ্রিল, ১৯৯৪) হলেন একজন ভারতীয় বাংলা চলচ্চিত্র অভিনেত্রী। পারব না আমি ছাড়তে তোকে চলচ্চিত্রে বনি সেনগুপ্তের এবং কৌশানী মুখোপাধ্যায় বিপরীতে অভিনয়ের মাধ্যেমে চলচ্চিত্র জগতে প্রবেশ করেন ২০১৫ সালে। রাজ চক্রবর্তী পরিচালিত এই চলচ্চিত্রটি বিরাট সাফল‍্য পায় দর্শক মহলে।
দত্ত জন্মগ্রহণ করেন কলকাতা, ২৩ এপ্রিল ১৯৯৪। তিনি তাঁর শৈশব কাটিয়েছেন মুম্বাই তে। তিনি দ‍্য মডার্ন একাডেমী কলকাতায় শিক্ষারত ছিলেন এবং স্নাতক সম্পন্ন করেন, গণযোগাযোগ থেকে হেরিটেজ ইনস্টিটিউট অফ টেকনোলজি, কলকাতা.
স্বস্তিকা তার অভিনয় যাত্রা শুরু করার আগে একজন মডেল হিসাবে FFACE এ অংশগ্রহন করেন। 
তার প্রথম চলচ্চিত্র ছিল রাজ চক্রবর্তী দ্বারা পরি চালিত Parbona Ami Chartey Tokey.. তিনি বর্তমানে কাজ করছেন ব্লুজ প্রোডাকশন হাউস এর শো ভজ গোবিন্দ সিরিয়ালে ডালি চৌধুরী হিসাবে Rohaan Bhattacharjee বিপরীতে Gobindo Star Jalsha. এই ভূমিকা প্রদান তার শ্রেষ্ঠ শৈলী আইকন 2018 Star Jalsha Parivaar পুরস্কার .
করণ শর্মা (অভিনেতা)
করণ রমেশ শর্মা (জন্ম: ২৬ অক্টোবর ১৯৮১) হলেন একজন ভারতীয় চলচ্চিত্র অভিনেতা। তিনি ২০০৫ সালে বলিউডের চলচ্চিত্র দিল জো ভী কাহে...-এ অমিতাভ বচ্চনের সাথে অভিনয় করেছেন, যেটি পরিচালনা এবং সহ-প্রযোজনা করেছেন তার বাবা রমেশ শর্মা। যদিও এই চলচ্চিত্রটি সফলতা লাভ করেনি, যেখানে করণ সমালোচকদের কাছ থেকে নেতিবাচক প্রতিক্রিয়া গ্রহণ করেন। ২০০৩ সালে, তিনি মরিশাসের টেলিভিশন ধারাবাহিক সি'য়েস্ত লা ভিয়ে-এ অভিনয় করেছেন।
পটুয়া সঙ্গীত
পটুয়া সঙ্গীত বাংলার এক প্রাচীন লোকসঙ্গীতের ধারা। পটচিত্রকর তথা পটুয়ারা লৌকিক ও পৌরানিক কাহিনি অবলম্বন করে বিভিন্ন ধরণের পটচিত্র অঙ্কন করেন এবং পটের কাহিনিকে ঘিরে সঙ্গীত রচনা করেন। এই সকল গান তারা বাড়ি বাড়ি ঘুরে পট প্রদর্শনের সঙ্গে পবিবেশন করেন। পশ্চিমবঙ্গের বীরভুম, পশ্চিম মেদিনীপুর, বর্ধমান, মুর্শিদাবাদ ও অন্যান্য পল্লী অঞ্চলগুলিতে পটুয়া সঙ্গীতের প্রচলন দেখা যায়।
পটুয়া সঙ্গীত বা পটগীতিকে সাধারণত তিনটি শ্রেণিতে ভাগ করা যায়। এগুলি হল লীলা কাহিনি, পঞ্চ বা পাঁচ কল্যাণী এবং গোপালন বিষয়ক গীতিকা। 
কৃষ্ণলীলা, গৌরাঙ্গলীলা, রামলীলা, শিবপার্বতীলীলা ইত্যাদি এই লীলা কাহিনি মূলক সঙ্গীত।
এই পর্যায়ের সঙ্গীতগুলি কোনো বিশেষ লীলা কাহিনি বা আখ্যায়িকা অবলম্বনে রচিত হয় না। এখানে নানা দেব-দেবীর সম্ভন্ধে ছড়ার পাঁচমিশালি সমাবেশ ঘটে।
গো-পালন গীতিগুলিতে কপিলার মর্তে অবতীর্ণ হতে প্রথমে অনিচ্ছা প্রকাশ ও পরবর্তিতে মনুষ্যজাতির সেবার জন্য দেবগণের সনির্বন্ধ মিনতি এখানে গীত হয়।
পটুয়া সঙ্গীতের প্রচলন পূর্বে সম্পূর্ণ রাঢ় অঞ্চলে থাকলেও বর্তমানে পশ্চিমবঙ্গের বীরভুম, পশ্চিম মেদিনীপুর, পশ্চিম মেদিনীপুরের পিঙ্গলা ব্লকের নয়াগ্রাম, বর্ধমান, মুর্শিদাবাদ জেলায় এই গীত শোনা যায়। পিঙ্গলা ব্লকের নয়াগ্রাম এই প্রাচীন ঐতিহ্যকে এখনও দৃঢ়ভাবে ধরে রেখেছে। এখানকার প্রায় পঞ্চাশ থেকে পঞ্চান্নটি পরিবার পটশিল্প ও পটুয়া সঙ্গীতের সঙ্গে যুক্ত আছে।
পটগীতির বর্ণনা সম্পূর্ণরূপে পটচিত্রের হুবহু অনুকরণে না হলেও পটচিত্র পটগীতির পরিপোষক। চিত্রে যা বর্ণিত হয়, গীতিকার তার বর্ণনা না দিয়ে চিত্রের অন্তর্নিহিত ভাব ও ভক্তিরসের অভিব্যঞ্জনা করেন। প্রকৃতপক্ষে চিত্রে যা ফুটে ওঠে, তা গীতিতে বর্ণিত হয়, আবার গীতে বণিত অভিব্যঞ্জনা চিত্রে উহ্য় থাকে।
কৃষ্ণলীলা, রামলীলা, শিবের শঙ্খ পরানো প্রভৃতি সঙ্গীতে বাংলার স্ত্রী-পুরুষ ও জীবনের এক নিখুঁত প্রতিকৃতি রচিত হয়েছে। ধর্ম, দর্শন ও পুরানের মূল তত্ত্বগুলি যে বাঙালি হিন্দুসমাজে খুব সহজভাবেই সঞ্চারিত হয়েছে তা পটুয়া সঙ্গীত থেকে সহজেই বোঝা যায়। রামের বিবাহে ছাদনাতলা অথবা পার্বতীর কাছে সব অলঙ্কারের চেয়ে যে শাঁখার মর্যাদা বেশি তা পটুয়া সঙ্গীতে ফুটে ওঠে।
বর্তমানে পটগীতির প্রচলন কমে আসলেও কিছুকিছু জায়গায় এখনও এই গান শোনা যায়। বিভিন্ন গ্রন্থকার যে সকল গীতিগুলি সংকলিত করে রেখেছে সেগুলি থেকে পট গীতির কিছু ধারণা পাওয়া যায়।
জামিয়াতুর রেজা
জামিয়াতুর রেজা একটি ইসলামী শিক্ষালয়, ভারতের বেরেলীতে অবস্থিত। ইহা মাওলানা আখতার রেজা খান আজহারি কর্তৃক ২০০০ সালে প্রতিষ্ঠিত হয়।
খাকরেজ জেলা
খাকরেজ জেলা আফগানিস্তানের কান্দাহার প্রদেশে উত্তর-কেন্দ্রীয় অঞ্চলের একটি জেলা, যেখানে ২০ হাজারেরও বেশি লোকের জনসংখ্যার নিয়ে একটি গ্রামীণ কৃষি সম্প্রদায় পরিচালিত হয়ে থাকে। এটি শাহ আগা শেরাইনের এর শহর নামে বিশেষভাবে পরিচিত, যা আফগানিস্তানে প্রাচীনতম ঐতিহাসিক ইসলামি নিদর্শনগুলির মধ্য অন্যতম। ভৌগলিক অবস্থান অনুযায়ী জেলাটির পশ্চিমে ঘোরাক জেলা, দক্ষিণে মেওয়ান্দ জেলা ও পাঞ্জাই জেলার সীমানা, পূর্বে আর্ঘাান্দাব জেলা ও শাহ ওয়ালী কোট জেলা এবং নৈশ জেলা উত্তর দিকে অবস্থিত। জেলাটির কেন্দ্রীয় শহরের নাম হচ্ছে দারভিশান গ্রাম, যেটি পশ্চিম অঞ্চলে অবস্থিত।
জীবনের বিবর্তনিক ইতিহাসের কালক্রম
বর্তমান বৈজ্ঞানিক তত্ত্বে জীবনের বিবর্তনীয় ইতিহাসের সময়সীমাটি পৃথিবীর সকল জীবের উন্নয়নের প্রধান ঘটনাগুলির রূপরেখা উপস্থাপন করে। জীববিজ্ঞানে, বিবর্তন বলতে জৈবিক জনসংখ্যার বৈচিত্র্যময় বৈশিষ্ট্যগুলি ধারাবাহিক প্রজন্মের মধ্যে পরিবর্তন হওয়া বুঝায়। বিবর্তন প্রক্রিয়াগুলি বিভিন্ন স্তরে জীববৈজ্ঞানিক সংস্থায়, প্রজাতি থেকে প্রজাতি, এবং পৃথক জীব এবং অণু যেমন ডিএনএ এবং প্রোটিন হিসাবে বৈচিত্র্যের সৃষ্টি করে। সমস্ত বর্তমান জীবের মধ্যে মিলগুলি একটি সাধারণ পূর্বপুরুষের উপস্থিতি নির্দেশ করে, যেগুলি সমস্ত প্রজাতি, জীবিত এবং বিলুপ্ত, বিবর্তনের প্রক্রিয়ার মধ্য দিয়ে বিচ্ছিন্ন হয়ে পড়েছে। সব প্রজাতির মধ্যে ৯৯ শতাংশেরও বেশি প্রজাতি, পৃথিবীর প্রায় ৫ বিলিয়ন প্রজাতি যা বিলুপ্ত হয়ে যায় বলে অনুমান করা হয়। পৃথিবীর বর্তমান প্রজাতির সংখ্যার অনুপাত ১০ মিলিয়ন থেকে ১৪ মিলিয়ন পর্যন্ত, এর মধ্যে প্রায় ১.২ মিলিয়ন নথিভুক্ত করা হয়েছে এবং ৮৬ শতাংশেরও বেশি বর্ণনা করা হয়নি।
এই প্রবন্ধে দেওয়া তারিখগুলি বৈজ্ঞানিক প্রমাণের উপর ভিত্তি করে তৈরি যখন প্রাপ্ত তারিখগুলি সময়ের প্রবাহের সাথে বৈচিত্র্যের একটি শঙ্কুর মাধ্যমে থাকে এবং পৃথিবীর মৌলিক রূপটি ধ্বংসাত্মক একটি এবং এটির বর্ধিত জীববৈচিত্র্যের আরও ঐতিহ্যগত মতামতের মধ্যে বিতর্ক রয়েছে।বৈচিত্রতা এবং নির্দিষ্ট সময়ের মধ্যে, যেমন ক্যামব্রিয়ান বিস্ফোরণ, সেখানে প্রচুর বৈচিত্র্য ছিল।
পরিবেশের পরিবর্তনের ফলে প্রজাতিটির পরিবর্তন হয় ঠিক তেমনি জীবজগৎ পরিবর্তনের জন্য প্রতিদ্বন্দ্বিতা করে এবং জেনেটিক মিউটেশনের ফলে বড় প্রজাতি থেকে নতুন প্রজাতির উদ্ভব হয়। কখনও কখনও জীববৈচিত্র্যর একটি বড় সংখা বিলুপ্তির আকারে বিলিন হয়ে যায় যার বিলুপ্তির হার স্বাভাবিকের চেয়ে অনেক বেশি। একটি বৃহৎ বিলুপ্তির ঘটনা প্রায়ই একটি অপেক্ষাকৃত সংক্ষিপ্ত সময়ের মধ্যে সঞ্চালিত ছোট বিলুপ্তির ঘটনার প্রতিনিধিত্ব করে।
এই টাইমলাইনে, এমএ (মেগেনাম) অর্থ "মিলিয়ন বছর আগে," কেএ (কিলোএনামের জন্য) মানে "হাজার বছর আগে" এবং ইয়া মানে "বছর আগে" সুচিত করা হয়েছে।
৪০০০ এমএ এবং এর আগে
৪০০০ এমএ – ২৫০০ এমএ
২৫০০ এমএ – ৫৪২ এমএ
৬৬ এমএ – বর্তমান
ইয়েরি মিনা
ইয়েরি ফার্নান্দো মিনা গঞ্জালেজ (জন্মঃ ২৩ সেপ্টেম্বর ১৯৯৪) একজন কলম্বীয় পেশাদার ফুটবলার যিনি সেন্টার-ব্যাক হিসেবে ইংল্যান্ডের ক্লাব এভারটন এবং কলম্বিয়া জাতীয় দল এর হয়ে খেলেন।
মিনা "দেপর্তিভো পাস্তো" এর হয়ে তার পেশাদার ফুটবলার জীবন শুরু করেন ২০১৩ সালে। ২০১৩ সালের ডিসেম্বরে তিনি কলম্বিয়ার স্বনামধন্য ক্লাব "সান্তা ফে" তে পাড়ি জমান। ২০১৬ সালের জুলাইতে তিনি ব্রাজিলের ক্লাব "পালমেইরাস" এ যোগ দেন। ২০১৮ এর জানুয়ারিতে তিনি ১ কোটি ১৮ লক্ষ ইউরোর বিনিময়ে স্পেনের বার্সেলোনায় যোগ দেন। মিনা হচ্ছেন বার্সেলোনার হয়ে প্রতিযোগিতা মূলক ফুটবল খেলা প্রথম কলম্বীয় ফুটবলার। ২০১৮ সালের আগস্টে ইংল্যান্ডের ক্লাব এভারটন তাকে ৩ কোটি ২ লক্ষ ৫০ হাজার ইউরোর বিনিময়ে কিনে নেয়।
মিনা "কলম্বিয়া অনূর্ধ্ব-২৩" দলের হয়ে খেলেছেন। ২০১৬ সালে তার কলম্বিয়া জাতীয় দল এ অভিষেক হয়। তিনি ২০১৮ ফিফা বিশ্বকাপ এ তিনটি গোল করেন যার সবগুলোই ছিল হেড থেকে। তিনটি গোল করার মাধ্যমে তিনি একজন ডিফেন্ডার হয়ে একটি বিশ্বকাপে সর্বোচ্চ গোল করার রেকর্ডে ভাগ বসান। এই রেকর্ডের আগের অংশীদার ছিলেন "১৯৭৪ বিশ্বকাপ" এ জার্মানির পল ব্রাইটনার এবং ১৯৯০ বিশ্বকাপ এ জার্মানির আনড্রেয়াস ব্রেহমা।
হন্ডুরাসের কেন্দ্রীয় ব্যাংক
হন্ডুরাসের কেন্দ্রীয় ব্যাংক () দ্বারা হন্ডুরাসের কেন্দ্রীয় ব্যাংককে বোঝানো হয়ে থাকে। ব্যাংকটির বর্তমান সভাপতি হচ্ছেন মানুয়েল বাউটিস্টা। 
এই ব্যাংকটি ১লা জুলাই ১৯৫০ সালে প্রতিষ্ঠিত হয়। ব্যাংকটির প্রাক্তন সভাপতিদের মধ্যে রয়েছেন- রিকার্ডো মাদুরো, সান্দ্রা মিডেন্স এবং মার্লন টাবুরা।
লন্ডন বিশ্ববিদ্যালয়
লন্ডন বিশ্ববিদ্যালয় (ইংরেজি: University of London) হল ইংল্যান্ডের লন্ডনে অবস্থিত একটি কলেজিয়েট ও গবেষণা বিশ্ববিদ্যালয়। এটি ১৮৩৬ সালের রাজকীয় চার্টার অনুসারে প্রতিষ্ঠিত হয় এবং ১৮৬৩ সালের রাজকীয় চার্টার অনুসারে মঞ্জুরীকৃত হয়। এটি বর্তমানে লন্ডন বিশ্ববিদ্যালয় আইন ১৯৯৪ ও এই আইনের বিধান অনুসারে পরিচালিত হচ্ছে। বিশ্ববিদ্যালয়টিতে বর্তমানে ১৮টি অধিভুক্ত কলেজ, ৯টি গবেষণা ইনস্টিটিউট ও একটি কেন্দ্রীয় পরিষদ রয়েছে। এই কলেজিয়েট বিশ্ববিদ্যালয়টিতে লন্ডনের দ্বিতীয় প্রাচীনতম মেডিক্যাল স্কুল রয়েছে, এবং যুক্তরাজ্যে এই বিশ্ববিদ্যালয়েই প্রথম কোন নারী ডিগ্রি গ্রহণের জন্য ভর্তি হয় এবং যুক্তরাজ্যে এই বিশ্ববিদ্যালয়েই প্রথম কোন নারীকে উপাচার্য করা হয়।
এটি ১৬১,২৭০ ক্যাম্পাস-ভিত্তিক শিক্ষার্থী ও আন্তর্জাতিক প্রোগ্রামের অধীনে আরো ৫০,০০০ শিক্ষার্থীসহ পূর্ণকালীন শিক্ষার্থীর সংখ্যার ভিত্তিতে যুক্তরাজ্যের সর্ববৃহৎ বিশ্ববিদ্যালয়। এটি ১৯০০ সাল থেকে সংঘবদ্ধ কাঠামোতে পরিবর্তিত হয়।
বেশিরভাগ অধিভুক্ত কলেজ যুক্তরাজ্যের সেরা ৫০ বিশ্ববিদ্যালয়ের র‍্যাংকিংয়ে রয়েছে এবং ভর্তি থেকে শুরু করে তহবিল গঠন পর্যন্ত এই কলেজগুলো স্বাধীনভাবে পরিচালিত হয়। বর্তমানে কয়েকটি কলেজ তাদের নিজেদের ডিগ্রি প্রদান করার অধিকার লাভ করেছে এবং বাকিগুলো সংঘবদ্ধ বিশ্ববিদ্যালয়ের অধীনে রয়েছে। এই বিশ্ববিদ্যালয়ের অধিভুক্ত বৃহত্তম দশটি কলেজ হল ইউনিভার্সিটি কলেজ লন্ডন, কিংস কলেজ লন্ডন, কুইন ম্যারি, সিটি, বার্কবেক, লন্ডন স্কুল অব ইকোনমিক্স অ্যান্ড পলিটিক্যাল সায়েন্স, রয়্যাল হলোওয়ে, গোল্ডস্মিথস, এসওএএস, এবং সেন্ট জর্জস। এই বিশ্ববিদ্যালয়ের অধিভুক্ত বিশেষায়িত কলেজগুলো হল লন্ডন বিজনেস স্কুল, রয়্যাল ভেটারিনারি কলেজ এবং হেথ্রপ কলেজ। এই কলেজগুলো দর্শন ও ধর্মতত্ত্বে বিশেষায়িত। ইম্পেরিয়াল কলেজ লন্ডন পূর্বে এই বিশ্ববিদ্যালয়ের সদস্য ছিল, ১০০৭ সালে এটি এই বিশ্ববিদ্যালয় থেকে আলাদা হয়ে যায়। সিটি সবচেয়ে সাম্প্রতিক অধিভুক্ত কলেজ, এটি ২০১৬ সালের ১লা সেপ্টেম্বর এই বিশ্ববিদ্যালয়ের সাথে যোগ দেয়।
২০১৫ সাল পর্যন্ত এই বিশ্ববিদ্যালয় থেকে প্রায় ২ মিলিয়ন শিক্ষার্থী পাস করেছেন। যাদের মধ্যে ১২ জন শাসক, ৫২ জন রাষ্ট্রপতি বা প্রধানমন্ত্রী, ৮৪ জন নোবেল বিজয়ী, ৬ জন গ্র্যামি বিজয়ী, ২ জন অস্কার বিজয়ী এবং ৩ জন অলিম্পিক স্বর্ণপদক বিজয়ী রয়েছে। কলেজিয়েট গবেষণা বিশ্ববিদ্যালয় থেকে কয়েকটি দেশের জাতির জনক পড়াশুনা করেছেন।
ক্যাপরিও ক্যালেনচুরা জাতীয় উদ্যান
ক্যাপরিও ক্যালেনচুরা জাতীয় উদ্যান হচ্ছে হন্ডুরাসে অবস্থিত একটি জাতীয় উদ্যান। এটি ১৯৯২ সালের ১লা জানুয়ারি প্রতিষ্ঠা করে হয়েছিল, যা ৫০ বর্গকিলোমিটার অঞ্চল জুড়ে বিস্তৃত।
গ্রীনহাউজ গ্যাস
বায়ুমন্ডলের যে সকল গ্যাস তাপীয় অবলোহিত সীমার মধ্যে বিকিরিত শক্তি শোষণ ও নির্গত করে সে সকল গ্যাসকে গ্রীন হাউস গ্যাস বলে।এটি গ্রীনহাউস প্রভাবের মৌলিক কারণ। পৃথিবীর বায়ুমন্ডলে প্রাথমিক গ্রীনহাউস গ্যাস গুলোর মধ্যে আছে জলীয় বাষ্প,কার্বন ডাই অক্সাইড,মিথেন,নাইট্রাস অক্সাইড এবং ওজোন।গ্রীন হাউস গ্যাস ছাড়া পৃথিবী পৃষ্ঠের গড় তাপমাত্রা হত -১৮ °C (0 °F), যা বর্তমানে ১৫ °C(৫৯ °F) সৌর জগতের বিভিন্ন গ্রহ যেমন শুক্র ,মঙ্গল ইত্যাদির বায়ুমন্ডলেও বিভিন্ন গ্রীনহাউস গ্যাস রয়েছে।
১৭৫০ সালের দিকে শিল্প বিপ্লবের পর ২০১৭ সাল পর্যন্ত মানুষের বিভিন্ন কর্মকান্ড বায়ুমন্ডলে ৪০% কার্বন ডাই অক্সাইড গ্যাস বৃদ্ধি করেছে। কার্বন ডাই অক্সাইডেরর এই বৃদ্ধির বেশীর ভাগই ঘটেছে মূলত জীবাশ্ম জ্বালানি ,কয়লা ,তেল ,প্রাকৃতিক গ্যাস পোড়ানোর ফলে। এছাড়াও বন ঊজার ,ভূমি ব্যবহারে পরিবর্তন ,ভূমিক্ষয় ও কৃষিও দ্বায়ি।
ধারণা করা হয় ,বর্তমানে যে হারে গ্রীন হাউস গ্যাস নির্গত হচ্ছে তা যদি অব্যাহত থাকে তাহলে ২০৪৭ সালের মধ্যে বাস্তু তন্ত্র(Ecosystem) ও জীববৈচিত্র সহ বিভিন্ন প্রাণি ও মানুষের উপড় এর মারাত্মক খারাপ প্রভাব পড়বে। সাম্প্রতিক পর্যবেক্ষণে বর্তমান নিঃসরণ হার ২০৩৬ সালের মধ্যে বৈশ্বিক তাপমাত্রা ২ °C (ডিগ্রী সেলসিয়াস) পর্যন্ত বাড়তে পারে।
বায়ুমন্ডলের যে সকল গ্যাস তাপীয় অবলোহিত সীমার মধ্যে বিকিরিত শক্তি শোষণ ও নির্গত করে সে সকল গ্যাসকে গ্রীন হাউস গ্যাস বলে।এটি গ্রীনহাউস প্রভাবের মৌলিক কারণ।
যেসকল গ্রীন হাউস গ্যাস পৃথিবীর বায়ুমন্ডলে প্রচুর পরিমানে পাওয়া যায়ঃ
বায়ু মন্ডলে গ্রীন হাউস গ্যাস এর ঘনত্ব মূলত এর উৎস(প্রাকৃতিকভাবে এবং মানুষের কর্মকন্ডের দ্বারা নির্গত) ও ব্যবহৃত হয়ে যাওয়ার(বিভিন্ন ধরনের রাসায়নিক যৌগে রুপান্তরের) পরিমাণ এর উপর নির্ভর করে।
নির্গত গ্যাসের যে অংশ বায়ুমন্ডলে থেকে যায় তাকে 'বায়ুবাহিত ভগ্নাংশ' বা "airborne fraction" (AF) বলে।২০০৬ সালে কার্বন ডাই অক্সাইডের জন্য এটি ছিল ০.৪৫। ১৯৫৯ থেকে ২০০৬ সাল পর্যন্ত বাৎসরিক 'বায়ুবাহিত ভগ্নাংশ' বা "airborne fraction" বৃদ্ধি পেয়েছিল প্রতিবছর ০.২৫ ± ০.২১%।.
বায়ুমন্ডলের প্রধান উপাদান সমূহ যেমন-নাইট্রোজেন(),অক্সিজেন(),এবং আর্গন(Ar) গ্রীন হাউস গ্যাস নয়।কারণ তারা অবলোহিত রশ্মি শোষণ করেনা।আবার কার্বন মনো অক্সাইড অথবা হাইড্রোজেন ক্লোরাইড অবলোহিত রশ্মি শোষণ করলেও তাদের সক্রিয়তা ও দ্রবণীয়তার জন্য তারা বায়ু মন্ডলে অতি স্বল্প সময়ের জন্য থাকতে পারে।সেজন্য,গ্রীনহাউস প্রতিক্রিয়া তে তাদের তাৎপর্যপূর্ণ অংশগ্রহন না থাকায় গ্রীন হাউস গ্যাস হিসাবে বিবেচনা করা হয় না।
বৈচিত্র (সঙ্গীত)
সঙ্গীতে, বৈচিত্র হল একটি আনুষ্ঠানিক পদ্ধতি যেখানে পরিবর্তিত রূপে উপাদানের পুনরাবৃত্তি ঘটে।এই পরিবর্তন সুর, তাল, ঐকতান, সুরের মিশ্রণ, উপস্বন, অর্কেস্ট্রা রচনা বা এর যে কোনো সমন্বয়ে হতে পারে।
ভোল্‌ফগাংক্‌ আমাডেয়ুস মোৎসার্ট এর "আহ, আমি তোমাকে বলব, মা"(১৭৮৫) এর ১২ প্রকারভেদ হল একটি সাধারণ বৈচিত্র কৌশলের উদাহরণ, যা ইংরেজি ভাষাভাষী বিশ্বে "টুইঙ্কেল টুইঙ্কেল লিটল স্টার" নামে পরিচিত। থিমের প্রথম আট অন্তরা নিচে দেয়া হলঃ
মোসার্ট সরল মেলডিক লাইনে প্রথম বৈচিত্র সজ্জিত ও বর্ধিত করে
মারুফ জেলা
মারুফ জেলা (ফার্সি ভাষায় উচ্ছারণ: معروف) (এছাড়াও:মা'রুফ, মারোফ নামেও পরিচিত) আফগানিস্তানের কান্দাহার প্রদেশের একটি অন্যতম জেলা। ভৌগলিক অবস্থান অনুযায়ী জেলাটির পশ্চিমে আর্ঘিস্তান জেলা, উত্তর ও দক্ষিণে জাবুল প্রদেশ এবং পূর্ব ও দক্ষিণে পাকিস্তান সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ২০০,০০০ জন এর মত। জেলাটির কেন্দ্রীয় শহরের নাম হচ্ছে মারুফ, যেটি মূলত উত্তর অঞ্চলে অবস্থান করছে। এটি একটি সীমান্ত পাহাড়ী জেলা নামে পরিচিত। এছাড়াও পাকিস্তান সীমান্ত বরাবর অনেকগুলি পাহাড় ভাগ করা হয়েছে। প্রাদেশিক শহর থেকে জেলাটি প্রায় ১৯০ কিলোমিটার দুরে অবস্থিত। এই জেলাটিতে প্রায় ৩০৬টির মত গ্রাম রয়ছে। কৃষিক্ষেত্রে চাষাবাদ করার জন্য এখানকার কৃষি জমি খুবই উর্বর প্রকৃতিতে ব্যবহৃত হয়ে থাকে।
মেওয়ান্দ জেলা
মেওয়ান্দ জেলা আফগানিস্তানের কান্দাহার প্রদেশের পশ্চিম অঞ্চলে অবস্থিত একটি জেলা।ভৌগলিক অবস্থান অনুযায়ী জেলাটি পশ্চিমে হেলমান্দ প্রদেশ, উত্তরে ঘোরাক জেলা, উত্তর-পূর্বের খাকরেজ জেলা, পূর্বে ঝারী জেলা এবং দক্ষিণে পাঞ্জাবি জেলা সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৫১,৯০০ জন। জেলাটির কেন্দ্রীয় শহরের নাম হুতাল, যেটি জেলার কেন্দ্রীয় অংশে অবস্থিত। মহাসড়ক ১ (আফগানিস্তান) জেলাটির কেন্দ্রীয় অংশের মধ্য দিয়ে চলে গেছে এবং দক্ষিণ আফগানিস্তানের প্রধান দুটি শহর কান্দাহার ও লস্করগাহ সংযোগ করেছে।
হীর রাঞ্জা
হীর রাঞ্জা (, ) পাঞ্জাবের জনপ্রিয় প্রেমকাহিনীগুলোর মধ্যে অন্যতম একটি। অন্য কয়েকটি হলো "মির্জা সাহিবা" এবং "সোহনি মাহিওয়াল"। এই গল্পের বেশ কয়েকটি কাব্যিক ব্যাখ্যা রয়েছে, তবে সবচেয়ে জনপ্রিয় গল্পটি হলো ওয়ারিশ শাহর হীর যা ১৭৬৬ সালে রচিত হয়েছিল। এই গল্পে হীরের প্রেম এবং তার প্রেমিক রাঞ্জার কথা উপস্থাপিত হয়েছে।
কায়লা কেনেডি
কায়লা কেনেডি (জন্ম ফেব্রুয়ারী ৪, ২০০৩) হলেন একজন মার্কিন অভিনেত্রী। তিনি ২০১২ সালে মুক্তিপ্রাপ্ত পারিবারিক দৃশ্যকাব্যের মার্কিন ছোট পর্দার চলচ্চিত্র "রাইজিং ইজি"-এ অভিনয় করার জন্য এবং মার্কিন টেলিভিশন চ্যানেল এএমসি-এ প্রচারিত জনপ্রিয় অধীরতামূলক দৃশ্যকাব্যের ছোট পর্দার ধারাবাহিক , "দ্য ওয়াকিং ড্যাড"-এ মিকা সামুয়েল্স-হিসেবে আবর্তক ভূমিকায় অভিনয় করার জন্য বিশেষ ভাবে পরিচিত। ২০১৬ সালে, তিনি মার্কিন টেলিভিশন চ্যানেল এবিসি-এ প্রচারিত হাস্যরসমূলক দৃশ্যকাব্যের ধারাবাহিক "স্পিচলেস"-এ "ডিলান ডিমেও" নামক চরিত্রটিতে অভিনয় করা শুরু করেন।
আশআরী
আশ'আরী () ইসলামের আকিদাগত একটি মতবাদ। ইমাম আবু হাসান আশআরী এই আক্বিদার ব্যাখ্যাকারক, তিনি মুতাযিলাদের বিরুদ্ধে লেখালেখি করেছেন। এটি মাতুরিদী মতের কাছাকাছি একটি মত। সালাফি, মাতুরিদি ও আশআরীএই তিনটি মতবাদ সুন্নী ইসলামের অন্তর্গত।শাফেয়ী ও মালেকী মাজহাবের অনুসারীদের মধ্যে এই মতবাদ অধিক প্রচলিত।
ইমাম আবূ হানীফার প্রায় এক শতাব্দী পরে মূলধারার আলিমগণের মধ্যে চতুর্থ আরেকটি ধারা জন্মলাভ করে। তাঁরা ‘আহলুস সুন্নাহ’ বা সাহাবী-তাবিয়ীগণ ও ইমামগণের মতের ধারক ছিলেন। পাশাপাশি মুতাযিলীদের দর্শনভিত্তিক মতবাদ খন্ডন করতে যেয়ে তাঁরাও দর্শন-প্রভাবিত হয়ে পড়েন। তাঁরা আল্লাহর কিছু বিশেষণ স্বীকার করেন এবং কিছু বিশেষণ ব্যাখ্যা করেন। বাহ্যত দর্শনের প্রভাব এবং সাধারণ মানুষের মন থেকে "আল্লাহর সাথে সৃষ্টজীবের তুলনা"র ধারণা অপসারণ করতেই তারা এরূপ ব্যাখ্যা করেন। ক্রমান্বয়ে দর্শন নির্ভরতা ও ব্যাখ্যা প্রবণতা বাড়তে থাকে।
এ ধারার প্রবর্তকদের অন্যতম বসরার সুপ্রসিদ্ধ ‘ইলমুল কালাম’ বিশেষজ্ঞ ইমাম ইবন কুল্লাব: আবূ মুহাম্মাদ আব্দুল্লাহ ইবন সাঈদ আল-কাত্তান (২৪১ হি)। মুতাযিলীদের প্রতাপের যুগে মামুনের দরবারে তিনি আহলুস সুন্নাতের পক্ষে বিতর্কে মুতাযিলীদেরকে পরাস্ত করেন। তিনি মহান আল্লাহর ‘যাতী’ বা ‘সত্তীয়’ বিশেষণগুলো স্বীকার করতেন। তবে তিনি মহান আল্লাহর ‘ফিলী’ বা কর্ম বিষয়ক বিশেষণগুলো ব্যাখ্যা করতেন (রূপক অর্থ গ্রহণ করতেন)। ইবন কুল্লাবের ছাত্র ইমাম আবুল হাসান আলী ইবন ইসমাঈল আল-আশআরী (৩২৪ হি) তাঁর মত সমর্থন করেন এবং ‘‘আশআরী’’ মতবাদের জন্ম হয়।
আশআরী মতবাদে আল্লাহর ৭ বা ৮ টি বিশেষণকে স্বীকার করা হয়। সেগুলো নিম্নরূপ:
দিউ বিমানবন্দর
দিউ বিমানবন্দর (আইএটিএ: ডিআইইউ) ভারতের একটি বেসামরিক বিমানবন্দর, যা ভারতের কেন্দ্রশাসিত অঞ্চল দমন ও দিউ'য়ে আবস্থিত। এটি দিউসহ প্রতিবেশী গুজরাটের ভেরাভাল ও জাফরাবাদ এলাকায় বিমান পরিষেবা প্রদান করে।
দিউ বিমানবন্দরটি ১৯৫৪ সালে নির্মিত হয়েছিল, যখন দিউ পর্তুগিজ ভারতের অংশ ছিল। পরিবহন আয়ারোস দ্য ভারত পোর্টগুয়েস (টিএআইপি) ১৬ আগস্ট ১৯৫৫ সালে দিউ বিমানবন্দের পরিচালনা শুরু করে। ১৯৬১ সালের ডিসেম্বরে ভারতীয় বিমানবাহিনী এয়ারফিল্ডে বোমা বিস্ফোরণ করার আগে পর্যন্ত বিমান সংস্থাটি গোয়া, দমন ও করাচির সঙ্গে দিউকে যুক্ত করেছিল।
দিউ বিমানবন্দরটির প্রধান রানওয়ে ০৫/২৩ ৫৯২২ ফুট (১৮২৬ মিটার) লম্বা এবং ৪৫ মিটার প্রশস্ত, এটি দুইটি ৬০x৯০ মিটার পরিমাপের অ্যাপ্রনের সঙ্গে যুক্ত একটি ট্র‍্যাক্সিওয়ে দ্বারা। বিমানবন্দরের টার্মিনালটি আগমন এবং প্রস্থান হল একই সময়ে ১০০ জন যাত্রী ধারন করতে পারে। একটি অ-নির্দেশমূলক বাতিঘর (NDB) দ্বারা দিউ বিমানবন্দরের নিজস্ব ন্যাভিগেশানাল ব্যবস্থা রয়েছে।
ইমরান আহমদ
ইমরান আহমদ (জন্ম: ২২ ফেব্রুয়ারি ১৯৪৮) হলেন বাংলাদেশের একজন প্রখ্যাত রাজনীতিবিদ ও ২৩২ নং (সিলেট-৪) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
ইমরান আহমদ ১৯৪৮ সালের ২২ ফেব্রুয়ারি তৎকালীন পূর্ব পাকিস্তানের সিলেটে জন্মগ্রহণ করেন। তার পিতার নাম রশিদ আহমদ ও মাতা কমরুন নেছা।
রাজস্থলী থানা
রাজস্থলী থানা বাংলাদেশের রাঙ্গামাটি জেলার অন্তর্গত রাজস্থলী উপজেলার একটি থানা।
রাজস্থলী থানা গঠিত হয় ১৯০৯ সালে।
রাজস্থলী উপজেলার ৩টি ইউনিয়নের প্রশাসনিক কার্যক্রম রাজস্থলী থানার আওতাধীন।
মাহমুদ উস সামাদ চৌধুরী
মাহমুদ উস সামাদ চৌধুরী (জন্ম: ৩ জানুয়ারি ১৯৫৫) হলেন বাংলাদেশের একজন প্রখ্যাত রাজনীতিবিদ ও ২৩১ নং (সিলেট-৩) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মাহমুদ উস সামাদ চৌধুরী ১৯৫৫ সালের ৩ জানুয়ারি তৎকালীন পূর্ব পাকিস্তানের সিলেটে জন্মগ্রহণ করেন। তার পিতার নাম দেলোয়ার হোসেন চৌধুরী ও মাতা আছিয়া খানম চৌধুরী।
অঙ্কবাচক সংখ্যা
গণিতে অঙ্কবাচক সংখ্যা বা অঙ্কবাচকতা বলতে সেই স্বাভাবিক সংখ্যাকে বোঝায় যা দিয়ে সেটের আকার পরিমাপ করা হয়। সসীম সেটের অঙ্কবাচকতা হল একটি স্বাভাবিক সংখ্যা এবং তা ঐ সেটের উপাদান সংখ্যার সমান। "ট্রান্স-সসীম সংখ্যা" অসীম সেটের আকার বর্ণনা করে।
এক-এক ফাংশন দিয়ে অঙ্কবাচকতা সংজ্ঞায়িত করা হয়। দুটি সেটের একই অঙ্কবাচকতা থাকবে যদি এবং কেবল যদি সেট দুটির উপাদানগুলোর মধ্যে এক-এক সম্পর্ক থাকে।
ঘিলাছড়ি ইউনিয়ন, রাজস্থলী
ঘিলাছড়ি বাংলাদেশের রাঙ্গামাটি জেলার অন্তর্গত রাজস্থলী উপজেলার একটি ইউনিয়ন।
ঘিলাছড়ি ইউনিয়নের আয়তন ১৮,৫৬০ একর (৭৫.১১ বর্গ কিলোমিটার)। এটি রাজস্থলী উপজেলার বৃহত্তম ইউনিয়ন।
২০১১ সালের পরিসংখ্যান অনুযায়ী ঘিলাছড়ি ইউনিয়নের লোকসংখ্যা ৮,২৩৪ জন। এর মধ্যে পুরুষ ৪,৪৩৫ জন এবং মহিলা ৩,৭৯৯ জন।
রাজস্থলী উপজেলার সর্ব-পূর্বে ঘিলাছড়ি ইউনিয়নের অবস্থান। রাজস্থলী উপজেলা সদর এ ইউনিয়নে অবস্থিত। এ ইউনিয়নের পশ্চিমে গাইন্দ্যা ইউনিয়ন, উত্তরে কাপ্তাই উপজেলার চিৎমরম ইউনিয়ন ও কাপ্তাই ইউনিয়ন, পূর্বে বিলাইছড়ি উপজেলার বিলাইছড়ি ইউনিয়ন ও ফারুয়া ইউনিয়ন এবং দক্ষিণে বান্দরবান জেলার রোয়াংছড়ি উপজেলার নোয়াপতং ইউনিয়ন ও বান্দরবান সদর উপজেলার রাজবিলা ইউনিয়ন অবস্থিত।
ঘিলাছড়ি ইউনিয়ন রাজস্থলী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রাজস্থলী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
ঘিলাছড়ি ইউনিয়নের স্বাক্ষরতার হার ২৭.৩৭%। এ ইউনিয়নে ১টি কলেজ, ১টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।
ঘিলাছড়ি ইউনিয়নে যোগাযোগের প্রধান সড়ক বাঙ্গালহালিয়া-রাজস্থলী সড়ক। প্রধান যোগাযোগ মাধ্যম সিএনজি চালিত অটোরিক্সা।
ঘিলাছড়ি ইউনিয়নের পশ্চিম সীমান্ত দিয়ে প্রবাহিত হচ্ছে কাপ্তাই খাল।
ঘিলাছড়ি ইউনিয়নের প্রধান হাট-বাজার হল রাজস্থলী বাজার।
সৌদি আরব-সেনেগাল সম্পর্ক
সৌদি আরব-সেনেগাল সম্পর্ক দ্বারা সৌদি আরব অধিরাজ্য এবং সেনেগাল প্রজাতন্ত্রের মধ্যকার সাম্প্রতিক ও ঐতিহাসিক সম্পর্ককে বোঝানো হয়ে থাকে। সৌদি আরবের দূতাবাস যেখানে ডাকারে অবস্থিত, সেখানে সেনেগালের দূতাবাস রিয়াদে এবং বাণিজ্যদূতাবাস জেদ্দায় অবস্থিত। উভয় দেশ সুন্নি মুসলিম ধর্মাবলম্বী হওয়ায়, সৌদি আরব ও সেনেগালের মধ্যে পারস্পরিক সম্পর্ক খুবই জোরদার। উভয় দেশ সাম্প্রতিককালে কূটনৈতিক বিষয়সমূহে একে অপরকে সমর্থন দিচ্ছে।
ইয়েমেনী গৃহ যুদ্ধের শুরু থেকেই সেনেগাল, হৌথিস, ইয়েমেনের স্বদেশী একটি শিয়া বিদ্রোহী দলের বিরুদ্ধে সৌদি-পরিচালিত জোটের হয়ে লড়ছে। সেনেগাল ২,১০০-রো অধিক সৈন্য সৌদি আরবে প্রেরণ করেছে, এবং দক্ষিণ সৌদি আরবে হৌথি বিদ্রোহীদের বিরুদ্ধে যুদ্ধে একে অপরকে সহায়তা করছে।
ইরানের সাথে পারস্পরিক সম্পর্ক জোরদার হলেও, দেশটিতে ইরানের প্রভাব নিয়ে সেনেগাল সতর্ক। ফলে, সৌদি আরব আফ্রিকার দেশসমূহে ইরানীয় প্রভাব কমাতে প্রচেষ্টা চালাচ্ছে।
কাতারের সাথে সম্পর্ক বিচ্ছিন্ন না করলেও, সৌদিআরব এবং কাতারের মধ্যে কূটনৈতিক সংকট শুরু হওয়ার সময় থেকেই কাতারের সাথে সম্পর্ক কমিয়ে সেনেগাল সৌদি আরবকে সমর্থন দিচ্ছে। যাইহোক, সেনেগাল পরবর্তীতে আবার কাতারে তার রাষ্ট্রদূতকে পূনর্বহাল করে, যাতে উপসাগরীয় এই আরব দেশ দুটিতে দুশ্চিন্তা কাটিয়ে সম্পরক উন্নয়ন করা যায়।
সমীরণ দেওয়ান
সমীরণ দেওয়ান (জন্ম:৩১ মার্চ ১৯৫৭) রাজনীতিবিদ খাগড়াছড়ি পার্বত্য জেলা। সাবেক প্রতিমন্ত্রী (টাস্কফোর্স) এবং প্রথম নির্বাচিত চেয়ারম্যান (খাগড়াছড়ি পার্বত্য জেলা পরিষদ) । বর্তমানে তিনি বাংলাদেশ জাতীয়তাবাদী দল এর কেন্দ্রীয় জাতীয় নির্বাহী কমিটির সদস্য হিসেবে আছেন।
যোধপুর জংশন রেলওয়ে স্টেশন
যোধপুর জংশন রেলওয়ে স্টেশন হল একটি প্রধান রেলওয়ে স্টেশন যা ভারতের রাজস্থান রাজ্যের জোড়পুরে অবস্থিত। রেলওয়ে স্টেশনটি প্রশাসনিক ভাবে ভারতীয় রেলওয়ের উত্তর-পশ্চিম রেলের  নিয়ন্ত্রণাধীন।
যোধপুর রেলওয়ে স্টেশন ১৮৮৫ সালে নতুন যোধপুর রেলওয়ের আওতাভুক্ত ছিল। প্রথম ট্রেনটি ১৮৮৫ সালের ৯ মার্চ যোধপুর থেকে লুনি পর্যন্ত চলেছিল। ১৮৮৯ সালে যোধপুর ও বিকেণরের মধ্যবর্তী একটি রেলওয়ে লাইন তৈরি করা হয়। পরবর্তীতে ১৯০০ সালে জোড়হাপুর হায়দ্রাবাদ রেলওয়ে (এই রেলপথের কিছু অংশ পাকিস্তানে) এর সাথে সংযুক্ত হয়। সিন্ধু প্রদেশের হায়দরাবাদে যোগদানের পরে ১৯২৮ সালে যোধপুর ও বিকাণির রেলওয়ে স্বাধীন রেলওয়ে হিসাবে কাজ করেছিল। স্বাধীনতা পর যোধপুর রেলওয়ে একটি অংশ পশ্চিম পাকিস্তানের মধ্যে গিয়েছিলাম।
যোধপুর রেলওয়ে স্টেশনে ৫ টি প্ল্যাটফর্ম এবং মোট ৬  টি রেল ট্র্যাক রয়েছে। প্রধান যোধপুর স্টেশন (জেউ) বন্ধ হয়ে যাওয়ার পর, শহরতলি ভগত কি কোঠী রেলওয়ে স্টেশনকে (বিজি কেটি) যাত্রীবাহী ট্রেনের দ্বিতীয় প্রধান স্টেশন হিসেবে উন্নত করা হয়েছিল।
যোধপুর-বিকানের লাইন পশ্চিম রেলওয়ে সঙ্গে একীভূত হয়ে যায় ৫ নভেম্বর ১৯৫১ সালে। পরে উত্তর-পশ্চিম রেল অক্টোবর ২০০২ সালে গঠিত হয় এবং স্টেশনটি এই রেল জোনের অন্তর্ভুক্ত হয়। যোধপুর ভারতীয় রেলওয়ের শত বুকিং স্টেশন মধ্যে একটি।
বানৌজা স্বাধীনতা
বানৌজা স্বাধীনতা বাংলাদেশ নৌবাহিনীর একটি টাইপ ০৫৬ শ্রেণির রাডার ফাকি দিতে সক্ষম ক্ষেপণাস্ত্রবাহি কর্ভেট। জাহাজটি চীনের উচ্যাং শিপইয়ার্ড এ তৈরি। জাহাজটি বাংলাদেশ নৌবাহিনীতে যুক্ত হওয়া এই শ্রেণির প্রথম জাহাজ । এই জাহাজটি ২০১৬ সাল থেকে বাংলাদেশ নৌবাহিনীতে কর্মরত আছে।
জাহাজটি দৈর্ঘে লম্বা এবং ওজন ১৩৩০ টন। জাহাজটিতে দুইটি জার্মানির তৈরি এসইএমটি পিয়েলসটিক ডিজেল ইঞ্জিন রয়েছে যার সাহায্যে সে সর্ব্বোচ্চ গতিবেগে চলতে সক্ষম।. জাহাজটিতে সামনে ও পিছনে দুইটি আলাদা শক্তি উৎপাদন কেন্দ্র রয়েছে এবং একটি অকার্যকর হয়ে পড়লেও অন্যটির সাহায্যে জাহাজটি কার্যক্রম চালাতে সক্ষম। চিরাচরিত গোলাকার সম্মুখভাগের পরিবর্তে জাহাজটিকে ভি-আকৃতিতে তৈরি করা হয়েছে যাতে উত্তাল সমূদ্রেও দ্রুতগতিতে চলতে পারে। কিন্তু জাহাজটিতে কোন সোনার না থাকায় এটি ডুবজাহাজ-বিধ্বংসী কার্যকম চালাতে সক্ষম নয়। বানৌজা স্বাধীনতাতে একটি হেলিকপ্টার ডেক রয়েছে যেখানে একটি মধ্যম আকৃতির হেলিকপ্টার ওঠানাম করতে পারে তবে এতে কোন হ্যাঙ্গার নেই।
জাহাজটি কেলভিন হিউজেস এর তৈরি "শার্পআই আই-ব্যান্ড" (এক্স-ব্যান্ড) এবং "শার্পআই ই/এফ-ব্যান্ড" (এস-ব্যান্ড) রাডার এবং "মান্টাডিজিটাল" কৌশলগত প্রদর্শন সফটওয়ার ব্যাবহার করে। এই রাডারগুলো সমুদ্রপৃষ্ঠে অনুসন্ধান এবং নৌচালনার কাজে ব্যাবহৃত হয়। পাশাপাশি হেলিকপ্টার উড্ডয়ন ও অবতরন নিয়ন্ত্রনের জন্যও এই রাডার ব্যাবহার করা যায়।
জাহাজটিতে একটি "এইচ/পিজে-২৬" ৭৬ মিমি কামান রয়েছে যা জাহাজের সম্মুখভাগে বসানো হয়েছে। সমুদ্রপৃষ্ঠে থাকা হুমকি মোকাবেলা করার জন্য রয়েছে চারটি"সি-৮০২এ" জাহাজবিধ্বংসী ক্ষেপণাস্ত্র। জাহাজটির নিজস্ব প্রতিরক্ষার জন্য রয়েছে দুইটি "এইচ/পিজে-১৭" ৩০ মিমি দূর-নিয়ন্ত্রিত কামান। আকাশ প্রতিরক্ষার জন্য রয়েছে ৮টি "এফএল-৩০০০এন" বিমান বিধ্বংসী ক্ষেপণাস্ত্র।
বানৌজা প্রত্যয়
বানৌজা প্রত্যয় বাংলাদেশ নৌবাহিনীর একটি টাইপ ০৫৬ শ্রেণির রাডার ফাকি দিতে সক্ষম ক্ষেপণাস্ত্রবাহি কর্ভেট। জাহাজটি চীনের উচ্যাং শিপইয়ার্ডে তৈরি। জাহাজটি বাংলাদেশ নৌবাহিনীতে যুক্ত হওয়া এই শ্রেণির দ্বিতীয় জাহাজ। এই জাহাজটি ২০১৬ সাল থেকে বাংলাদেশ নৌবাহিনীতে কর্মরত আছে।
জাহাজটি দৈর্ঘে লম্বা এবং ওজন ১৩৩০ টন। জাহাজটিতে দুইটি জার্মানির তৈরি এসইএমটি পিয়েলসটিক ডিজেল ইঞ্জিন রয়েছে যার সাহায্যে সে সর্ব্বোচ্চ গতিবেগে চলতে সক্ষম।. জাহাজটিতে সামনে ও পিছনে দুইটি আলাদা শক্তি উৎপাদন কেন্দ্র রয়েছে এবং একটি অকার্যকর হয়ে পড়লেও অন্যটির সাহায্যে জাহাজটি কার্যক্রম চালাতে সক্ষম। চিরাচরিত গোলাকার সম্মুখভাগের পরিবর্তে জাহাজটিকে ভি-আকৃতিতে তৈরি করা হয়েছে যাতে উত্তাল সমূদ্রেও দ্রুতগতিতে চলতে পারে। কিন্তু জাহাজটিতে কোন সোনার না থাকায় এটি ডুবজাহাজ-বিধ্বংসী কার্যকম চালাতে সক্ষম নয়। বানৌজা প্রত্যয়ে একটি হেলিকপ্টার ডেক রয়েছে যেখানে একটি মধ্যম আকৃতির হেলিকপ্টার ওঠানাম করতে পারে তবে এতে কোন হ্যাঙ্গার নেই।
জাহাজটি কেলভিন হিউজেস এর তৈরি "শার্পআই আই-ব্যান্ড" (এক্স-ব্যান্ড) এবং "শার্পআই ই/এফ-ব্যান্ড" (এস-ব্যান্ড) রাডার এবং "মান্টাডিজিটাল" কৌশলগত প্রদর্শন সফটওয়ার ব্যাবহার করে। এই রাডারগুলো সমুদ্রপৃষ্ঠে অনুসন্ধান এবং নৌচালনার কাজে ব্যাবহৃত হয়। পাশাপাশি হেলিকপ্টার উড্ডয়ন ও অবতরন নিয়ন্ত্রনের জন্যও এই রাডার ব্যাবহার করা যায়।
জাহাজটিতে একটি "এইচ/পিজে-২৬" ৭৬ মিমি কামান রয়েছে যা জাহাজের সম্মুখভাগে বসানো হয়েছে। সমুদ্রপৃষ্ঠে থাকা হুমকি মোকাবেলা করার জন্য রয়েছে চারটি"সি-৮০২এ" জাহাজবিধ্বংসী ক্ষেপণাস্ত্র। জাহাজটির নিজস্ব প্রতিরক্ষার জন্য রয়েছে দুইটি "এইচ/পিজে-১৭" ৩০ মিমি দূর-নিয়ন্ত্রিত কামান। আকাশ প্রতিরক্ষার জন্য রয়েছে ৮টি "এফএল-৩০০০এন" বিমান বিধ্বংসী ক্ষেপণাস্ত্র।
বানৌজা সংগ্রাম
বানৌজা সংগ্রাম বাংলাদেশ নৌবাহিনীর একটি টাইপ ০৫৬ শ্রেণির রাডার ফাঁকি দিতে সক্ষম ক্ষেপণাস্ত্রবাহি কর্ভেট। জাহাজটি চীনের উচ্যাং শিপইয়ার্ডে তৈরি। জাহাজটি বাংলাদেশ নৌবাহিনীতে যুক্ত হওয়া এই শ্রেণির তৃতীয় জাহাজ।
জাহাজটি দৈর্ঘ্যে লম্বা এবং ওজন ১৩৩০ টন। জাহাজটিতে দুইটি জার্মানির তৈরি এসইএমটি পিয়েলসটিক ডিজেল ইঞ্জিন রয়েছে যার সাহায্যে সে সর্ব্বোচ্চ গতিবেগে চলতে সক্ষম।. জাহাজটিতে সামনে ও পিছনে দুইটি আলাদা শক্তি উৎপাদন কেন্দ্র রয়েছে এবং একটি অকার্যকর হয়ে পড়লেও অন্যটির সাহায্যে জাহাজটি কার্যক্রম চালাতে সক্ষম। চিরাচরিত গোলাকার সম্মুখভাগের পরিবর্তে জাহাজটিকে ভি-আকৃতিতে তৈরি করা হয়েছে যাতে উত্তাল সমূদ্রেও দ্রুতগতিতে চলতে পারে। কিন্তু জাহাজটিতে কোন সোনার না থাকায় এটি ডুবজাহাজ-বিধ্বংসী কার্যকম চালাতে সক্ষম নয়। বানৌজা সংগ্রামে একটি হেলিকপ্টার ডেক রয়েছে যেখানে একটি মধ্যম আকৃতির হেলিকপ্টার ওঠানামা করতে পারে তবে এতে কোন হ্যাঙ্গার নেই।
জাহাজটি সমুদ্রপৃষ্ঠ ও আকাশে অনুসন্ধানের জন্য চীনের তৈরি "এসআর২৪১০সি" এস-ব্যান্ড ৩ডি এইএসএ রাডার ব্যাবহার করে। পাশাপাশি হেলিকপ্টার উড্ডয়ন ও অবতরন নিয়ন্ত্রন এবং গোলাবর্ষণ নিয়ন্ত্রনের জন্যও এই রাডার ব্যাবহার করা যায়। এই রাডারটি দূর থেকে লক্ষ্যবস্তুকে সনাক্ত করতে পারে এবং একসঙ্গে ১৫০টি লক্ষ্যবস্তুকে অনুসরণ করতে পারে।
জাহাজটিতে একটি "এইচ/পিজে-২৬" ৭৬ মিমি কামান রয়েছে যা জাহাজের সম্মুখভাগে বসানো হয়েছে। সমুদ্রপৃষ্ঠে থাকা হুমকি মোকাবেলা করার জন্য রয়েছে চারটি"সি-৮০২এ" জাহাজবিধ্বংসী ক্ষেপণাস্ত্র। জাহাজটির নিজস্ব প্রতিরক্ষার জন্য রয়েছে দুইটি "এইচ/পিজে-১৭" ৩০ মিমি দূর-নিয়ন্ত্রিত কামান। আকাশ প্রতিরক্ষার জন্য রয়েছে ৮টি "এফএল-৩০০০এন" বিমান বিধ্বংসী ক্ষেপণাস্ত্র।
ডেনমার্ক–নরওয়ে
ডেনমার্ক–নরওয়ে (ডেনিশ-নরওয়েজিয়ান) (ওলডেনবার্গ রাজতন্ত্র নামেও পরিচিত) ছিলো প্রাক আধুনিক যুগের বহুজাতিক এবং বহুভাষাভাষি মানুষের সমষ্টি যা ডেনমার্ক রাজ্য, নরওয়ে রাজ্য (নরওয়ের অধিভুক্ত ফারাও আইল্যান্ড, আইসল্যান্ড, গ্রীনল্যান্ড ইত্যাদি সহ), স্ক্লসউইগ এবং হোস্টেইন রাজ্য রাজ্য নিয়ে গঠিত। তারা ঐতিহাসিক ওয়েন্ডশ এবং গথসকেও নিজেদের অন্তর্ভুক্ত বলে দাবি করতো। এছাড়াও উক্ত রাজ্যের আওতাধীন উপনিবেশগুলোর মধ্যে উল্লেখযোগ্য সেইন্ট থমাস, সেইন্ট জন, সেইন্ট ক্রুইক্স, ঘানা, থারাঙ্গাম্বাডি, সিরামপর, এবং নিকোবার দ্বীপপুঞ্জ। রাজ্যের অধিবাসীদের মধ্যে ছিলো মূলত ডেনস, নরওয়েজিয়ান এবং জার্মানরা, এছাড়াও ফারাও, আইসল্যান্ড এবং ইনউইটরা, নরওয়ের উত্তরের সংখ্যালঘু স্যামি জাতি, আদিবাসী এবং আফ্রিকান দাসরা ছিলো উল্লেখযোগ্য।
ডেনমার্কের চতুর্থ ওলাফ উত্তরাধিকারী সূত্রে রাজত্ব করেন তার পিতা নরওয়ের ষষ্ঠ হাকু ১৩৮০ সনে মৃত্যুর পরে, যিনি ওলাফের মা প্রথম মার্গ্রেট কে বিয়ে করেছিলেন। প্রথম মার্গ্রেট ১৯৮৭ সালে তার পুত্রের মৃত্যুর পর নরওয়ের শাষণভার নেন এবং রাজত্ব করেন ১৪১২ সালে তার মৃত্যু পর্যন্ত।
পাঞ্জাবি জেলা
পাঞ্জাবি জেলা (এছাড়াও বানান হয়ে থাকে পাঞ্জাবে, পাঞ্জায়ি, পাঞ্জায়, পাঞ্জায়'ই, অথবা পাঞ্জাই) আফগানিস্তানের কান্দাহার প্রদেশে অবস্থিত একটি জেলা। এটি ব্যাপকভাবে তালিবানদের আধ্যাত্মিক এলাকা হিসাবে বিবেচনা করা হয়ে থাকে এবং কান্দাহারের প্রায় পশ্চিমে অবস্থিত। ভৌগলিক অবস্থান অনুযায়ী জেলাটির সীমানা দক্ষিণ-পশ্চিমে হেলমান্দ প্রদেশ, পশ্চিমে মেওয়ান্দ জেলা, উত্তরে ঝাড়ী জেলা, পূর্বে আর্ঘান্দাব জেলা, কান্দাহার জেলা ও দামান জেলা এবং দক্ষিণে রেগ জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৭৭,২০০ জন এর মত। এখানাকার জনসংথ্যার অধিকাংশই কৃষক এবং দুর্বল শিক্ষিত পরিবারে কিন্তু স্কুলের স্বল্পতার কারনে লেখাপড়ায় তেমন অগ্রসর হতে পারেনা। জেলাটির কেন্দ্রীয় জেলা শহর বাজার-ই পাজওয়েয়ী উত্তর অঞ্চলে অবস্থিত। হেলমান্দ ও আর্ঘান্দাব উপত্যকা কর্তৃপক্ষ কর্তৃক এলাকাটিতে সেচ ব্যবস্থা পরিচালিত হয়ে থাকে।
বিপ্লব কুমার দেব
বিপ্লব কুমার দেব ত্রিপুরার একজন ভারতীয় রাজনীতিবিদ। ০৭ জানুয়ারি ২০১৬ থেকে তিনি ত্রিপুরার ভারতীয় জনতা পার্টির রাজ্য সভাপতি ছিলেন। তিনি ২০১৮-এ ত্রিপুরা বিধানসভা নির্বাচনে সিপিআইএম-এর বিপক্ষে জয়ী হন।
তিনি ভারতের ত্রিপুরা রাজ্যোর উদয়পুরে জন্ম গ্রহণ করেন।
তিনি নিতী দেবকে বিয়ে করেন। তাদের একটি মেয়ে এবং একটি পুত্র সন্তান আছে।
বিভিন্ন সময়ে বিতর্কিত মন্তব্য করার কারণে তিনি সমালোচনার মুখে পড়েছেন। পৌরাণিক যুগে ইন্টারনেটের ব্যবহার কিংবা গৌতম-বুদ্ধের পায়ে হেঁটে সাগরপার নিয়ে মন্তব্য করে আগেই বিতর্কে জড়িয়েছিলেন ত্রিপুরার মুখ্যমন্ত্রী বিপ্লব দেব। ২৮ আগস্ট , ২০১৮ য় তিনি বলেন , খাল-বিল, নদী অথবা জলাশয়ে হাঁস সাঁতার কাটলে স্বাভাবিকভাবেই জলে অক্সিজেনের মাত্রা বেড়ে যায়।
ব্যারিয়ন অপ্রতিসাম্য
পদার্থবিজ্ঞানে ব্যারিয়ন অপ্রতিসাম্য সমস্যা হল পর্যবেক্ষণযোগ্য মহাবিশ্বে ব্যারিয়নিক পদার্থ (আমাদের চারপাশে যে ধরনের পদার্থ পাওয়া যায়) এবং প্রতিব্যারিয়নিক পদার্থের প্রাচুর্যতার অসাম্য। কণা পদার্থবিদ্যার স্ট‍্যান্ডার্ড মডেল বা সাধারণ আপেক্ষিকতার তত্ত্ব, কোনোটাই এই ঘটনার সঠিক ব্যাখ্যা দিতে পারেনা, এবং সাধারণ ভাবে মনে করা হয় যে মহাবিশ্বের মোট আধানের পরিমান সংরক্ষিত হওয়ায় মহাবিশ্ব তাড়িতিকভাবে প্রশম হবে।মহাবিস্ফোরণের সময় পদার্থ ও প্রতিপদার্থ সমপরিমাণে উৎপন্ন হওয়া উচিৎ। কিন্তু যেহেতু তা হয় না, তাই এটা হতে পারে যে কিছু ভৌত নিয়ম সেসময় ভিন্নভাবে কাজ করেছে অথবা পদার্থ ও প্রতিপদার্থের ক্ষেত্রে এই নিয়মগুলি থাকেনি।
ব্যারিওজেনেসিস এর কারনস্বরূপ পদার্থ ও প্রতিপদার্থের অসাম্য ব্যাখ্যায় বেশ কয়েকটি তত্ত্ব রয়েছে। যদিও এই ঘটনা ব্যাখ্যা করতে কোন‌ও সার্বিক তত্ত্ব নেই। ২০১২ সালে প্রকাশিত একটি গবেষণাপত্র অনুযায়ী, "পদার্থের উৎপত্তি এখনও পদার্থবিজ্ঞানের বিরাট রহস্যগুলির মধ্যে একটি"।
১৯৬৭ সালে, আন্দ্রেই শাখারভ তিনটি প্রয়োজনীয় শর্তের উপস্থাপন করেন যেগুলি একটি ব্যারিয়ন উৎপাদক প্রক্রিয়ার দ্বারা অবশ্যই প্রতিপালিত হতে হবে, পদার্থ ও প্রতিপদার্থ ভিন্ন হারে উৎপাদন করতে হলে। মহাজাগতিক পটভূমি বিকিরণের এবং প্রশম ক্যাওন সংস্থায় সিপি-অমান্যতার তৎকালীন আবিষ্কার একে উৎসাহিত করে। এই তিনটি প্রয়োজনীয় "শাখারভ শর্তসমূহ" হল:
ব্যারিয়নের চেয়ে প্রতিব্যারিয়ন উৎপন্ন হতে হলে ব্যারিয়ন সংখ্যা অবশ্যই অসংরক্ষিত হতে হবে। কিন্তু এরসাথে সি-প্রতিসাম্য‌ও ভঙ্গিত হতে হবে যাতে অধিক ব্যারিয়ন উৎপাদক প্রক্রিয়া অধিক প্রতিব্যারিয়ন উৎপাদক প্রক্রিয়া দ্বারা প্রশমিত না হয়। এক‌ইভাবে সিপি প্রতিসাম্য‌ও ভঙ্গিত হতে হবে। সবশেষে এই আন্তঃক্রিয়া তাপীয় সাম্যাবস্থার বাইরে ঘটতে হবে নাহলে সিপিটি প্রতিসাম্য এই অসাম্যকে প্রশমিত করবে।
আমিরপুর ইউনিয়ন
আমিরপুর বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।
কালের স্বাক্ষী বহনকারী পশুর নদীর তীরে গড়ে উঠা, বটিয়াঘাটা উপজেলার একটি ঐতিহ্যবাহী অঞ্চল হয়েছে।
আমি কাল পরিক্রমায় আজ আমিরপুর ইউনিয়ন শিক্ষা,সংস্কৃতি, ধর্মীয়অনুষ্ঠান,খেলাধুলাসহ বিভিন্ন ক্ষেত্রে তার নিজস্ব।
নাম–৭নংআমিরপুরইউনিয়নপরিষদ।
আয়তন– ১৮.৪২ (বর্গকিঃমিঃ)
লোকসংখ্যা–১৭৯৮৭জন(প্রায়) (২০১১সালেরআদমশুমারিঅনুযায়ী)
গ্রামেরসংখ্যা– ১৯টি
শিক্ষার হার– ৬৫.৭৮%।(২০০১ এর শিক্ষা জরীপ অনুযায়ী)
প্রাথমিক বিদ্যালয়ের হাজিরার হার- ৯৮%
শিশু মৃত্যুর হারঃ- ৪৪%
মানুষের প্রধান পেশা সমুহঃ- কৃষি ও ব্যবসা
মানুষের প্রধান আয়ের উৎস সমুহঃ- কৃষি, চাকুরি ও ব্যবসা
প্রধান কৃষি উৎপাদিত ফসলঃ- ধান,ডাল,তিলউপজেলা পরিষদ চেয়ারম্যান: মোঃ আশরাফুল আলম খান
চেয়ারম্যান:জি,এম মিলন গোলদার
আমিরপুর ইউনিয়নের প্রধান ৫টি হাট-বাজার হল বাইনতলা বাজার,জয়পুর বাজার,কড়িয়া বাজার,ফুলতলা বাজার (বর্তমানে বিলুপ্তি),ধাদুয়া বাজার, ।আমিরপুর ইউনিয়নে যোগাযোগের প্রধান সড়ক রুপসা-গোরম্ভা সড়ক। প্রধান যোগাযোগ মাধ্যম বাস,অটোরিক্সা,টেম্পু,ভ্যান, মোটরবাইক ইত্যাদি
রেগ জেলা
রেগ জেলা আফগানিস্তানের কান্দাহার প্রদেশের দক্ষিণ অঞ্চলে অবস্থিত একটি অন্যতম জেলা। ভৌগলিক অবস্থান অনুযায়ী জেলাটির সীমানা পশ্চিমে হেলমান্দ প্রদেশ, উত্তরে পাঞ্জাই জেলা ও দামান জেলা, পূর্বে শরাবাক জেলা এবং দক্ষিণে পাকিস্তানের ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৭,৯০০ জন এর মত। জেলাটি কেন্দ্রীয় শহর বলতে রেগ আলাকাদারী গ্রাম, যেটি জেলার দক্ষিণ-পূর্ব অংশে অবস্থান করছে। এছাড়াও পাকিস্তানের আন্তর্জাতিক সীমান্ত থেকে মাত্র কয়েক মাইল দুরে অবস্থিত।
জেলাটির প্রায় সকল এলাকাই বিস্তীর্ণ মরুভূমি এবং বেশ কয়েকটি বড় বড় বসতিও লক্ষ্য করা যায়।
বিমল-কুমার
বিমল-কুমার হল বাঙালি সাহিত্যিক হেমেন্দ্রকুমার রায় সৃষ্ট এডভেঞ্চার-রোমাঞ্চ কাহিনীর কাল্পনিক দুই চরিত্র। বিমল এবং কুমার জুটি বাংলা শিশুসাহিত্যে অত্যন্ত জনপ্রিয়। ১৯২৩ সালে বাংলা "মৌচাক" পত্রিকায় ধারাবাহিকভাবে প্রথম বিমল কুমার জুটির কাহিনী যকের ধন প্রকাশিত হয়।
বিমল ও কুমার দুই বাঙালী যুবক যারা অভিযান প্রিয় ও অজানা রহস্যের খোঁজে পাড়ি দিতে ভালবাসে দেশ দেশান্তরে। দুজনেই শক্তপোক্ত ও বলশালী যুবক, অথচ নির্লোভ, মানবিক গুনে সমৃদ্ধ। বাঙ্গালীর ঘরকুনো বদনামকে দূর করতে গুপ্তধন উদ্ধারে পাহাড় জঙ্গল সমু্দ্রের নির্জন দ্বীপ এমনকি মঙ্গলগ্রহেও তারা অভিযান করেছে। তাদের সর্বক্ষনের সাথী পোষা কুকুর বাঘা। বিমল কুমারের পুরাতন ভৃত্য রামহরি তাদের সাথে বিভিন্ন অভিযানে অংশ নেয়। এছাড়া সুপন্ডিত বিনয়বাবু ও তরুন ছাত্র কমল একাধিক অভিযানে তাদের সঙ্গী হন।
হেমেন্দ্রকুমার রায়ের বিমল কুমার জুটির প্রথম কাহিনী "যকের ধন" দুইবার চলচ্চিত্রায়িত হয়েছে। ১৯৩৯ সালে প্রথম নির্মিত ছবিটিতে অভিনয় করেন ছায়া দেবী, অহীন্দ্র চৌধুরী ও জহর গাঙ্গুলি প্রমুখ। ১৯৯০ এর দশকে কলিকাতা দূরদর্শনে "আবার যকের ধন" টেলিসিরিয়াল হিসেবে প্রকাশিত হয়। ১৯১৭ সালে যকের ধন (চলচ্চিত্র)তে চলচ্চিত্রে বিমলের ভূমিকায় পরমব্রত চট্টোপাধ্যায় ও কুমারের ভূমিকায় রাহুল ব্যানার্জী (অভিনেতা) অভিনয় করেছেন।
শাহ ওয়ালী কোট জেলা
শাহ ওয়ালী কোট জেলা (, ) আফগানিস্তানের কান্দাহার প্রদেশের উত্তর অঞ্চলে অবস্থিত একটি জেলা। ভৌগলিক অবস্থান অনুযায়ী জেলাটির পশ্চিমে খাকরেজ জেলা, উত্তরে নৈশ জেলা ও ওরুজগান প্রদেশ, পূর্বে জবুল প্রদেশ এবং দক্ষিণে দামান জেলা এবং আর্ঘান্দাব জেলা রয়েছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩৮,৪০০ জন। সবচেয়ে দক্ষিণ অঞ্চলে অবস্থান করছে জেলাটির কেন্দ্রীয় শহর। জেলাটি তালেবান বাহিনীর জন্য পরিচিত।
গাইন্দ্যা ইউনিয়ন
গাইন্দ্যা বাংলাদেশের রাঙ্গামাটি জেলার অন্তর্গত রাজস্থলী উপজেলার একটি ইউনিয়ন।
গাইন্দ্যা ইউনিয়নের আয়তন ১০,৮৮০ একর (৪৪.০৩ বর্গ কিলোমিটার)।
২০১১ সালের পরিসংখ্যান অনুযায়ী গাইন্দ্যা ইউনিয়নের লোকসংখ্যা ৮,৫৪০ জন। এর মধ্যে পুরুষ ৪,৫১৩ জন এবং মহিলা ৪,০২৭ জন।
রাজস্থলী উপজেলার মধ্যাংশে গাইন্দ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১ কিলোমিটার। এ ইউনিয়নের পূর্বে ঘিলাছড়ি ইউনিয়ন, উত্তর-পশ্চিমে কাপ্তাই উপজেলার চিৎমরম ইউনিয়ন ও রাইখালী ইউনিয়ন, পশ্চিমে বাঙ্গালহালিয়া ইউনিয়ন ও বান্দরবান জেলার বান্দরবান সদর উপজেলার রাজবিলা ইউনিয়ন এবং দক্ষিণে বান্দরবান জেলার বান্দরবান সদর উপজেলার রাজবিলা ইউনিয়ন অবস্থিত।
গাইন্দ্যা ইউনিয়ন রাজস্থলী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রাজস্থলী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
গাইন্দ্যা ইউনিয়নের স্বাক্ষরতার হার ৩৩.১১%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ২১টি প্রাথমিক বিদ্যালয় রয়েছে।
গাইন্দ্যা ইউনিয়নে যোগাযোগের প্রধান সড়ক বাঙ্গালহালিয়া-রাজস্থলী সড়ক। প্রধান যোগাযোগ মাধ্যম সিএনজি চালিত অটোরিক্সা।
গাইন্দ্যা ইউনিয়নের পূর্ব সীমান্ত দিয়ে প্রবাহিত হচ্ছে কাপ্তাই খাল এবং পশ্চিম প্রান্ত দিয়ে প্রবাহিত হচ্ছে ছাইংখ্যং খাল।
গাইন্দ্যা ইউনিয়নের প্রধান হাট-বাজার হল মঙ্গলবার ঝুলন্ত ব্রীজের পাশে ও শুক্রবার ৫নং বাজার।
মগ জাতি
মগ আরাকান নিবাসী জাতি বিশেষ। জাতিতত্ববিদেরা এদের ইন্দো-চীন নিবাসী বলে মনে করেন। এদের মধ্যে মারমগরি, ভূঁইয়া মগ, বড়ুয়া মগ, রাজবংশী মগ, মারমা মগ, রোয়াং মগ, ভ্যুমিয়া মগ ইত্যাদি নামে জাত বিভাগ আছে।
এই সাতটি শ্রেণীকে মূলত তিন ভাগে ভাগ করা যায়।
মোগল সাম্রাজ্যের সঙ্গে শত্রুতার কারণে আরাকানের মগ দস্যুরা পর্তুগিজ জলদস্যুদের সঙ্গে যোগ দিয়ে তৎকালীন মোগল-শাসনাধীন বাংলায় অবাধ লুণ্ঠন, অপহরণ ও নির্বিচারে নারীদের উপর অত্যাচার চালাত।
বাংলায় অতীতে বিভিন্ন দেশের জলদস্যুরা আসতো চুরি ডাকাতি বা সম্পদ লুট করতে। তাদের নিয়ে অনেক গল্প কবিতা ছড়া লেখা হয়েছে। একটি ভয়ানক দস্যু আসতো মগ রাজার দেশ থেকে। এরা ছিল মূলত পর্তুগীজ নৌ-দস্যুদের রাজাকার বাহিনী। মগরা আমাদের অঞ্চলে এসে যে অরাজকতার সৃষ্টি করতো তার মাত্রা বোঝানোর জন্য বলা হতো মগের মুল্লুক অর্থাৎ যা খুশি তাই করার দেশ। অনেকের মতে মগ মানেই আরাকানী আর মগের মুল্লুক মানে আরকান রাজ্য। যেমন "মিয়ানমার" দেশিটির অতীত নাম ছিল ‘
"বার্মা" তথা মগ রাজার দেশ।
আরাকান-রাজের সৈন্যদলের মধ্যে অনেক মগ ও অবৈতনিক পর্তুগিজ সৈন্য ছিল। এরা বছরে বারোমাস লুণ্ঠন, অপহরণ ও অত্যাচার চালাত। শায়েস্তা খাঁর এই দুর্ধর্ষ অভিযানে চট্টগ্রাম থেকে পর্তুগিজ ও মগেরা অতি ক্ষিপ্রকারিতায় পালানোর (স্থানীয়ভাবে এই ঘটনা 'মগ-ধাওনি' নামে খ্যাত ছিল) সময় ১,২২৩টি কামান ফেলে যায়, কিন্তু অধিকাংশ ধনসম্পদ ঘড়ায় করে মাটিতে পুঁতে রেখে যায় (পরবর্তীকালে, মগ-পুরোহিতরা সাঙ্কেতিক মানচিত্রের সাহায্যে গোপনে এইসব স্থানে এসে ঘড়াগুলি উঠিয়ে নিয়ে যেতেন)। এইভাবে গোটা বাংলায় "মগের মুল্লুক"-এর অবসান ঘটে।
ইংরেজ শাসনেও পর্তুগিজ হার্মাদদের দস্যুতার কথা শোনা যেত; ১৮২৪ খ্রিস্টাব্দেও কলকাতায় মগ দস্যুর ভয় ছিল জনসমাজে। ১৭৯০ খ্রিস্টাব্দে ইংরেজ সরকার হাওড়ার শিবপুরে (এখনকার বোটানিক্যাল গার্ডেনের কাছে) গঙ্গার একটা বাঁধ তৈরি করে মগ ও পর্তুগিজ দস্যুদের আগমন পথ বন্ধ করে দেন।
শরাবাক জেলা
শরাবাক জেলা আফগানিস্তানের কান্দাহার প্রদেশের দক্ষিণ-পূর্ব অংশে অবস্থিত একটি দূরবর্তী জেলা। জেলাটি কান্দাহার শহর থেকে প্রায় ১১০ কিলোমিটার দক্ষিণে এবং কান্দাহারের পূর্ব অঞ্চলে অবস্থান করছে। ভৌগলিক অবস্থান অনুযায়ী জেলাটির সীমানা হচ্ছে পশ্চিমে রেগ জেলা, উত্তরে স্পিন বল্দাক জেলা এবং পূর্ব ও দক্ষিণে পাকিস্তান ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ১০,২০০ জন এর মত। জেলাটি কেন্দ্রীয় শহর শরবাক অবস্থান করছে জেলার পূর্ব অঞ্চলে ৯৮৫ মিটার উচ্চতায়। বেলুচ এবং পশতু হচ্ছে সবচেয়ে প্রভাবশালী সম্প্রদায়।
জেলাটি বর্তমানে তালিবান কর্তৃক নিয়ন্ত্রিত হচ্ছে।
ইয়ান আর্মিটেজ
ইয়ান আর্মিটেজ হলেন একজন মার্কিন শিশু অভিনয়শিল্পী। তিনি স্কটিশ অভিনেতা ইওন মর্টন এবং নাট্যশালা প্রযোজক লি আর্মিটেজের সন্তান। তিনি মার্কিন যুক্তরাষ্ট্রের সাবেক উপ-সচিব রিচার্ড লি আর্মিটেজ-এর নাতি। তিনি তার পিতা-মাতার সাথে মার্কিন যুক্তরাষ্ট্রের ভার্জিনিয়া রাজ্যের আর্লিংটন শহরে বসবাস করেন।
২০১৭ সালের জানুয়ারী মাসে, আর্মিটেজ মার্কিন টেলিভিশন চ্যানেল ইউনিভার্সাল টেলিভিশন-এ প্রচারিত পুলিশীয় দৃশ্যকাব্যের ধারাবাহিক "" এর "চেসিং থিও" নামক একটি পর্বে অভিনয় করেন, যেখানে তিনি থিও লেচেয়ার নামক একটি শিশুর চরিত্রে অভিনয় করেন, যে কিনা অপহৃত হয়েছিল। তাকে মার্কিন টেলিভিশন চ্যানেল ট্রুটিভি-এ প্রচারিত রিয়্যালেটি ধারাবাহিক অনুষ্ঠান "ইমপ্রাকটিক্যাল জোকার্স"-এর একটি পর্বে দেখা যায়, যেখানে তিনি হাস্যরস দলের সদস্য "ম্যুরি" বা "ম্যুর" এর সাথে কথা বলেন। তিনি মার্কিন টেলিভিশন চ্যানেল এইচবিও'তে প্রচারিত জনপ্রিয় শল্পপর্বের ধারাবাহিক "বিগ লিটল লাইস"-এ "জিগি চাপম্যান" ভূমিকায় অভিনয় করেছেন এছাড়াও, তাকে মার্কিন লেখিকা জেনেটে ওয়ালস-এর ২০০৫ সালে প্রকাশিত স্মৃতিকথামূলক উপন্যাস "দ্য গ্লাস কেসল" এর চলচ্চিত্র সংস্করণ "দ্য গ্লাস কেসল"-এ (২০১৭ সালে মুক্তিপ্রাপ্ত)হাজির হতে দেখা যায়।
২০১৭ সালে, তিনি মার্কিন টেলিভিশন চ্যানেল সিবিএস-এর হাস্যরস দৃশ্যকাব্যের ধারাবাহিক "ইয়ং শেলডন"-এ ৯ বছর বয়সী "শেলডন কুপার" এর চরিত্রে অভিনয় করা শুরু করেন, ধারাবাহিকটির মূল চরিত্রটি মূলত জনপ্রিয় মার্কিন হাস্যরস ধারাবাহিক "দ্য বিগ ব্যাং থিওরী-এর সাথে ঘটনার সম্পর্কযুক্ত।"
নিউ ইয়র্ক জল ট্যাক্সি
নিউ ইয়র্ক জল ট্যাক্সি বা নিউ ইয়র্ক ওয়াটার ট্যাক্সি (NYWT) হল নিউ ইয়র্ক সিটির ভিতর অবস্থিত একটি ওয়াটার ট্যাক্সি পরিষেবা, বিশেষ করে ইস্ট নদী এবং হাডসন নদীর বরাবর  দর্শনীয় স্থান ঘুরে বেড়ানোর জন্য চার্টার এবং কম্যুটার পরিষেবা প্রদান করে। দর্শনীয় নৌকা এবং জল ট্যাক্সি হল নিউ ইয়র্ক ও নিউ জার্সি বন্দর থেকে পরিচালিত কয়েকটি বেসরকারী ফেরীর মধ্যে অন্যতম।
এনওয়াইডব্লুউটি (NYWT) হল দ্য ডরস্ট অর্গানাইজেশন ইনকর্পোরেটেডের একটি অনুমোদিত সংস্থা। ডগলাস ডরস্ট এবং টম ফক্সের মধ্যে একটি অংশীদারী উদ্যোগ ২০০২  সালে  এনওয়াইডব্লুউটি (NYWT) কালো এবং সাদা চেকগুলি দিয়ে ছয়টি হলুদ জাহাজের দ্বারা যাত্রা শুরু করে। আজ, দ্রুতগামী ১২ টি জাহাজ নিয়ে জল ট্যাক্সি পরিষেবা চালু রয়েছে।
জানুয়ারী ২০১০ সালে, "সার্কেল লাইন দর্শনীয় স্থান ক্রুজ" নিউ ইয়র্ক জল ট্যাক্সি কিনে নেয়।
নিউ ইয়র্কের ওয়াটার ট্যাক্সির দ্বারা চারটি শ্রেণীর ১২ টি জলযান কাজ করে, যার বেশিরভাগই "নিউ ইয়র্ক হর্ন অফ অরগানুক হিরো [এসআইসি]" নামে পরিচিত।  লম্বা এড রাগোস্কি, জিন ফ্ল্যাটো, মেরিয়ান এস হিসকেল, স্যাম হোলস এবং সিমুর বি ড্রস্ট জাহাজগুলি অস্ট্রেলিয়ার সিডনিতে ইকাত ক্রোথের  দ্বারা পরিকল্পিত হয়েছিল এবং ২০০৫ থেকে ২০০৮ সাল পর্যন্ত গ্ল্যাডিং-হার্নন শিপ বিল্ডিং দ্বারা নির্মিত এবং ১৪৯ জন যাত্রী বহন করতে সক্ষম। জলযানগুলির গতি ২৮ নট।   লম্বা কার্ট বার্জার, জন কিথ, মাইকেল মান, মিকি মারফি এবং স্কুইলার মেয়ের জুনিয়র  ইংল্যান্ডের সাউথাম্পটনে  "নিগেল জি" দ্বারা ডিজাইন করা হয়েছিল এবং ২০০২ থেকে ২০০৩ সাল পর্যন্ত রবার্ট ই. ডেরেক্টর কানেকটিকাট শিপইয়ার্ডস, এলএলসি দ্বারা নির্মিত হয়েছিল এবং ৭৪ জন যাত্রী বহন করতে সক্ষম। জাহাজগুলির গতি ২৪ নট।
নিউ ইয়র্কের ওয়াটার ট্যাক্সি বিভিন্ন ধরনের সেবা প্রদান করে থাকে, যার মধ্যে রয়েছে নিম্ন ম্যানহাটান এবং ডমো এবং জাতীয় ১১ সেপ্টেম্বর স্মারক ও মিউজিয়ামে ভর্তি জন্য পরিষেবা অন্তর্ভুক্ত। কোম্পানিটি জেটি ১১/ওয়াল স্ট্রিট থেকে আইকেইএ সুপারস্টোর এবং ফরেওয়ে মার্কেটের মধ্যে একটি শাটল সার্ভিস পরিচালনা করে, উভয়ই রেড হুক, ব্রুকলিনে অবস্থিত; এই সেবাটি "আইকিও এক্সপ্রেস শাটল" হিসাবে পরিচিত। আরেকটি পরিষেবা হল নাইট ক্রুজ দ্বারা ইস্ট নদী বরাবর  এবং নিউ ইয়র্ক হারবার কাছাকাছি ভ্রমণ। মৌসুমি ক্রুজ পরিষেবায় শীত ও গ্রীষ্মকালীন সফরের ইকোক্রুজ এবং নববর্ষের আগের দিন পারিবারিক ক্রুজ অন্তর্ভুক্ত।
দিলীপ ঘোষ
দিলীপ ঘোষ একজন ভারতীয় রাজনীতিবিদ। তিনি পশ্চিমবঙ্গে ভারতীয় জনতা পার্টির সভাপতি।
বাঙ্গালহালিয়া ইউনিয়ন
বাঙ্গালহালিয়া বাংলাদেশের রাঙ্গামাটি জেলার অন্তর্গত রাজস্থলী উপজেলার একটি ইউনিয়ন।
বাঙ্গালহালিয়া ইউনিয়নের আয়তন ৬,৪০০ একর (২৫.৯০ বর্গ কিলোমিটার)। এটি রাজস্থলী উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী বাঙ্গালহালিয়া ইউনিয়নের লোকসংখ্যা ১১,১০৭ জন। এর মধ্যে পুরুষ ৬,০৪৪ জন এবং মহিলা ৫,০৬৩ জন।
রাজস্থলী উপজেলার সর্ব-পশ্চিমে বাঙ্গালহালিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে গাইন্দ্যা ইউনিয়ন, উত্তর-পূর্বে কাপ্তাই উপজেলার রাইখালী ইউনিয়ন, উত্তর-পশ্চিমে চট্টগ্রাম জেলার রাঙ্গুনিয়া উপজেলার কোদালা ইউনিয়ন, পশ্চিমে চট্টগ্রাম জেলার রাঙ্গুনিয়া উপজেলার পদুয়া ইউনিয়ন এবং দক্ষিণে বান্দরবান জেলার বান্দরবান সদর উপজেলার রাজবিলা ইউনিয়ন অবস্থিত।
বাঙ্গালহালিয়া ইউনিয়ন রাজস্থলী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাজস্থলী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
বাঙ্গালহালিয়া ইউনিয়নের স্বাক্ষরতার হার ৪০.৮৫%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।
বাঙ্গালহালিয়া ইউনিয়নে যোগাযোগের প্রধান সড়ক চন্দ্রঘোনা-বান্দরবান সড়ক। সব ধরণের যানবাহনে যোগাযোগ করা যায়।
বাঙ্গালহালিয়া ইউনিয়নের মধ্য দিয়ে প্রবাহিত হচ্ছে বাঙ্গালহালিয়া খাল।
বাঙ্গালহালিয়া ইউনিয়নের প্রধান হাট-বাজার হল বাঙ্গালহালিয়া বাজার।
সিমরান পারিঞ্জা
সিমরান পারিঞ্জা হলেন একজন ভারতীয় টেলিভিশন অভিনেতা, যিনি অ্যান্ডটিভিতে সম্প্রচারিত টেলিভিশন ধারাবাহিক ভাগ্যলক্ষ্মীতে ভূমির চরিত্রে অভিনয়ের জন্য সুপরিচিত। তিনি জি টিভিতে সম্প্রচারিত কালা টিকায় পবিত্রা কৃষ্ণ সিনহার চরিত্রে অভিনয় করেছেন। তিনি নিখিল সিদ্ধার্থের বিপরীতে কিররক পার্টিতে অভিনয়ের মাধ্যমে টলিউডে অভিষেক করেছেন, যেটি শরন কোপিশেঠি।
ইয়াহ্ইয়া চৌধুরী
মোঃ ইয়াহ্ইয়া চৌধুরী (জন্ম: ১৭ ফেব্রুয়ারি ১৯৭৪) হলেন বাংলাদেশের একজন প্রখ্যাত রাজনীতিবিদ ও ২৩০ নং (সিলেট-২) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোঃ ইয়াহ্ইয়া চৌধুরী ১৯৭৪ সালের ১৭ ফেব্রুয়ারি সিলেটে জন্মগ্রহণ করেন। তার পিতার নাম এম. এ. হাই চৌধুরী ও মাতা মোছাঃ দিলওয়ারা বেগম চৌধুরী।
মুহিবুর রহমান মানিক
মুহিবুর রহমান মানিক (জন্ম: ২৮ ফেব্রুয়ারি ১৯৬২) হলেন বাংলাদেশের একজন প্রখ্যাত রাজনীতিবিদ ও ২২৮ নং (সুনামগঞ্জ-৫) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মুহিবুর রহমান মানিক ১৯৬২ সালের ২৮ ফেব্রুয়ারি তৎকালীন পূর্ব পাকিস্তানের সিলেট জেলার সুনামগঞ্জে জন্মগ্রহণ করেন। তার পিতার নাম মোঃ কলন্দর আলী ও মাতা জাহানারা চৌধুরী।
স্যাম রকওয়েল
স্যাম রকওয়েল (; জন্ম: ৫ই নভেম্বর, ১৯৬৮) হলেন একজন মার্কিন অভিনেতা। তিনি "লন ডগ্‌স" (১৯৯৭), "কনফেসন্স অব আ ডেঞ্জারাস মাইন্ড" (২০০২), "ম্যাচস্টিক মেন" (২০০৩), "দ্য হিচিকার্স গাইড টু দ্য গ্যালাক্সি" (২০০৫), "মুন" (২০০৯), "জি-ফোর্স" (২০০৯), এবং "সেভেন সাইকোপ্যাথ্‌স" (২০১২) চলচ্চিত্রের প্রধান চরিত্রে অভিনয় করে পরিচিতি লাভ করেন। এছাড়া তিনি "দ্য গ্রিন মাইল" (১৯৯৯), "গ্যালাক্সি কোয়েস্ট" (১৯৯৯), "দি অ্যাসাসিনেশন অব জেসি জেমস বাই দ্য কাউয়ার্ড রবার্ট ফোর্ড" (২০০৭), "ফ্রস্ট/নিক্সন" (২০০৮), "কনভিকশন" (২০১০), "আয়রন ম্যান ২" (২০১০), "কাউবয়েজ অ্যান্ড অ্যালিয়েন্স" (২০১১) এবং "দ্য ওয়ে, ওয়ে ব্যাক" (২০১৩) চলচ্চিত্রের পার্শ্ব চরিত্রে অভিনয় করেন।
২০১৭ সালে নাট্যধর্মী "থ্রি বিলবোর্ডস আউটসাইড এবিং, মিজুরি" চলচ্চিত্রে তার অভিনয়ের জন্য তিনি এবং শ্রেষ্ঠ পার্শ্বচরিত্রে অভিনেতা বিভাগে একাডেমি পুরস্কার বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার লাভ করেন।
রকওয়েল ১৯৬৮ সালের ৫ই নভেম্বর ক্যালিফোর্নিয়ার ড্যালি সিটিতে জন্মগ্রহণ করেন। তার পিতা পিট রকওয়েল এবং মাতা পেনি হেস দুজনেই অভিনয়ের সাথে জড়িত ছিলেন। রকওয়েলের যখন পাঁচ বছর বয়স তখন তাদের বিবাহবিচ্ছেদ হয়। তার পিতামাতার বিবাহবিচ্ছেদের পর রকওয়েল সান ফ্রান্সিস্কোতে তার পিতার কাছে বেড়ে ওঠেন এবং গ্রীষ্মের ছুটিতে নিউ ইয়র্কে তার মায়ের কাছে যেতেন। মাত্র দশ বছর বয়সে তিনি তার মায়ের সাথে ম্যানহাটনের ইস্ট ভিলেজে এক স্কেচ কমেডিতে হাম্ফ্রি বোগার্ট চরিত্রে অভিনয় করেন।
রকওয়েল সান ফ্রান্সিস্কো স্কুল অব দ্য আর্টসে পড়াশুনা করেন। মার্গারেট চো ও আইশা টাইলার তার সহপাঠী ছিলেন। তিনি পড়াশুনা শেষ করার পূর্বেই ড্রপ আউট হন। তিনি পরবর্তীতে আউটওয়ার্ড বাউন্ড-
ধরনের বিকল্প উচ্চ বিদ্যালয় "আরবান পাইয়োনিয়ার" থেকে ডিপ্লোমা অর্জন করেন। স্কুলটি সম্পর্কে তিনি বলেন, "জড়ে পড়া শিক্ষার্থীরা সেখানে পড়তে যেত কারণ এখান থেকে সহজে পাস করা যেত বলে এই স্কুলের খ্যাতি রয়েছে।" কিন্তু তার ডিপ্লোমা প্রোগ্রাম শেষ হওয়ার পর তিনি অভিনয়ে আগ্রহী হয়ে ওঠেন। স্কুলের উচ্চতর ক্লাসে পাঠকালীন তিনি একটি স্বাধীন চলচ্চিত্রে অভিনয় করেন। এই স্কুলের পড়াশুনা শেষে তিনি অভিনয় কর্মজীবন শুরু করতে নিউ ইয়র্কে চলে যান।
রকওয়েল বিয়ে করেন নি এবং ২০০৭ সালে এক সাক্ষাৎকারে বলেন, "আমি সত্যিই বাবা হতে চাই না। এটা আমার জন্য না।"
২০০৭ সাল পর্যন্ত অভিনেত্রী লেসলি বিবের সাথে তার সম্পর্ক ছিল। লস অ্যাঞ্জেলেসে "ফ্রস্ট/নিক্সন" চলচ্চিত্রে অভিনয় করার সময় রকওয়েল বিবের সাথে পরিচিত হন। তারা দুজনেই "আয়রন ম্যান টু" চলচ্চিত্রে অভিনয় করেন।